  Виталий Пронин Яр ёросысь Биграгуртысь (Дизьмино) культурая но спортъя комплекс али уг ужа, туэ южтолэзе солэн липетэз куашказ. Удмуртилэн Тӧроез А. Соловьев таяз арняе вуылӥз Яр но Юкаменск ёросъёсы. Яр ёросысь Биграгуртысь (Дизьмино) культурая но спортъя комплекс али уг ужа, туэ южтолэзе солэн липетэз куашказ. Специалистъёс верамъя, 1989-тӥ арын ӝутэм юрт чаклам куронъёслы уг тупа, со адямиослы  кышкытлык кылдытэ.Александр Соловьев лэсьтӥськонъя, архитектурая но улон инты политикая министрлы Иван Новиковлы вазиськиз та черкогуртэ выль комплекс пуктон пумысен. Отын интыяськыны кулэ 400 учкисьлы зал, фельдшер-акушер пункт, спортзал но муниципал кылдытэтлэн администрациез.- Черкогуртын 1 сюрс 500-лэсь ятыр адями улэ. Соин ик культурая юрт туж кулэ. Вуоно арын солэсь проектсэ дасян борды кутском, - шуиз Александр Васильевич.Ярын Тӧро пыраз ёрос больницае, татын 2009-тӥ арысен ини выльдӥське стационарлэн юртэз. Тупатъян ужъёслы ог 30 миллион манет висъямын ни вал, но со ӧз тырмы, лэсьтӥськон ужъёсты азинтыны эшшо 40 миллион манет пала коньдон кулэ на.А. Соловьев ёрослэсь но больницалэсь кивалтӥсьёссэс оскытӥз, вуоно арын тупатъян ужъёс азьланьтэмын луозы но 2017-тӥ арын стационар ужаны кутскоз шуыса.Сергей Захаров Туспуктӥз А. Поздеев    Теги: Егитъёс Удмуртиезазинтон  